El Rico ome , que es echado de tierra puede aver vasallos en dos maneras ; los unos que crian , e arman , e casanlos , e eredanlos ; e otrosi puede aver vasallos asoldadados , que por fuero deven salir con el de la tierra , e servirle fasta quel´ ganen pan , e de quel' ovieren ganado señor , e ganado pan, si suo tiempo le ovieren servido , puedense quitar de aquel Rico ome los vasallos asoldadados, e puedense venir al Rey , e ser suos vasallos ; e los otros vasallos , que crio , e armo , digan que es Fuero de Castiella, que deven aguardar a suo Señor, e non se deven tirar de el, mientra que estovier fuera de la tierra.